nibzard/narodne-novine-full-text-markdown huggingface dataset:
### NN 100/2021 (15.9.2021.), Odluka o nužnoj epidemiološkoj mjeri obveznog posjedovanja EU digitalne COVID potvrde prilikom provođenja druge faze Popisa stanovništva, kućanstava i stanova u Republici Hrvatskoj 2021. godine

STOŽER CIVILNE ZAŠTITE REPUBLIKE HRVATSKE

1811

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. rujna 2021., donosi

ODLUKU

NUŽNOJ EPIDEMIOLOŠKOJ MJERI OBVEZNOG POSJEDOVANJA EU DIGITALNE COVID POTVRDE PRILIKOM PROVOĐENJA DRUGE FAZE POPISA STANOVNIŠTVA, KUĆANSTAVA I STANOVA U REPUBLICI HRVATSKOJ 2021. GODINE

I.

Ovom Odlukom uvodi se nužna epidemiološka mjera obveznog posjedovanja EU digitalne COVID potvrde prilikom provođenja druge faze Popisa stanovništva, kućanstava i stanova u Republici Hrvatskoj 2021. godine (u daljnjem tekstu: Popis 2021.).

Obveza iz stavka 1. ove točke odnosi se na sve popisivače i kontrolore koji sudjeluju u provođenju druge faze Popisa 2021. radi popisa popisnih jedinica koje se nisu samostalno popisale u elektroničkom sustavu e-Građani u prvoj fazi.

II.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7
 Urbroj: 511-01-300-21-429
 Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 100/2021 (15.9.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

1807

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 14. rujna 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21 i 95/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 30. rujna 2021.«.

II.

Ova Odluka objavit će se u »Narodnim novinama«, a stupa na snagu 16. rujna 2021.

Klasa: 810-06/20-01/7
 Urbroj: 511-01-300-21-425
 Zagreb, 14. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 101/2021 (17.9.2021.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

Hrvatski sabor

1818

Na temelju članka 81. Ustava Republike Hrvatske i članka 14. stavaka 2. i 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 15. rujna 2021. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 15. rujna 2021. prestaje mirovanje zastupničkog mandata zastupnika ANDRE KRSTULOVIĆA OPARE.

Zastupničku dužnost zamjenice zastupnika prestaje obnašati DANICA BARIČEVIĆ 15. rujna 2021.

Klasa: 021-14/21-01/23

Zagreb, 15. rujna 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 101/2021 (17.9.2021.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1824

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz na križanju željezničke pruge L204 Banova Jaruga – Pčelić u km 0+527 i nerazvrstane ceste u Banovoj Jaruzi.

II.

Ova Odluka stupa na snagu danom donošenja.

Klasa: 341-04/21-01/07

Urbroj: 387-03-03-21-02

Zagreb, 6. rujna 2021.

Ravnatelj
 Želimir Delač, dipl. ing. el., v. r.
### NN 101/2021 (17.9.2021.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada, mirovinskoga sustava, obitelji i socijalne politike

1822

Na temelju članka 27. stavka 4. Zakona o Središnjem registru osiguranika (»Narodne novine«, br. 159/13 i 39/18), ministar rada, mirovinskoga sustava, obitelji i socijalne politike u suradnji s ministrom financija, donosi

ODLUKU

O ODREĐIVANJU VISINE NAKNADE ZA
 VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH
 MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove Odluke iznosi 3,00 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmog u mjesecu za prethodni mjesec.

IV.

Ova Odluka stupa na snagu 1. siječnja 2022. godine, a objavit će se u »Narodnim novinama«.

Klasa: 023-01/21-01/203

Urbroj: 524-05-01-01/2-21-3

Zagreb, 10. rujna 2021.

Ministar
 Josip Aladrović, v. r.
### NN 101/2021 (17.9.2021.), Odluka o izmjenama i dopunama Odluke o dopuni Odluke o lokalnim porezima Grada Petrinje

Grad Petrinja

1823

Na temelju članka 42. u svezi s člankom 20. stavkom 1. Zakona o lokalnim porezima (»Narodne novine«, broj 115/16 i 101/17) i člankom 71.ra Pravilnika o provedbi općeg poreznog zakona (»Narodne novine«, broj 45/19, 35/20, 43/20, 50/20, 70/20, 74/20, 103/20, 114/20, 144/20, 02/21, 26/21 i 43/21), Suglasnosti Ministarstva financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine«, broj 01/17) i članka 36. stavka 1. točke 7. Statuta Grada Petrinje (»Službeni vjesnik«, broj 14/13, 52/14, 68/17, 09/18, 13/18 – ispr., 59/18, 07/20 i 12/21) u svezi s točkom I. Odluke o proglašenju katastrofe na području pogođenom potresom (»Narodne novine«, broj 01/21), Gradsko vijeće Grada Petrinje na 3. sjednici održanoj 6. rujna 2021. godine donijelo je

ODLUKU

O IZMJENAMA I DOPUNAMA ODLUKE O DOPUNI ODLUKE O LOKALNIM POREZIMA GRADA PETRINJE

Članak 1.

U Odluci o dopuni Odluke o lokalnim porezima Grada Petrinje (»Narodne novine«, broj 09/21 i »Službeni vjesnik«, broj 03/21) ispravlja se preambula na način da ista glasi:

»Na temelju članka 42. u svezi sa člankom 20. stavka 1. Zakona o lokalnim porezima (»Narodne novine«, broj 115/16 i 101/17) i člankom 71.ra Pravilnika o provedbi općeg poreznog zakona (»Narodne novine«, broj 45/19, 35/20, 43/20, 50/20, 70/20, 74/20, 103/20, 114/20, 144/20 i 02/21), Suglasnosti Ministarstva financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine«, broj 01/17) i članka 36. stavka 1. točke 7. Statuta Grada Petrinje (»Službeni vjesnik«, broj 14/13, 52/14, 68/17, 09/18, 13/18 – ispr., 59/18, 07/20 i 12/21) u svezi s točkom I. Odluke o proglašenju katastrofe na području pogođenom potresom (»Narodne novine«, broj 01/21), Gradsko vijeće Grada Petrinje na 42. (izvanrednoj) sjednici održanoj 30. siječnja 2021. godine donijelo je«

Članak 2.

U članku 1. spomenute Odluke riječi: »Iza članka 14. Odluke o lokalnim porezima Grada Petrinje (»Narodne novine«, broj 01/21 i »Službeni vjesnik«, broj 89/19) dodaje se novi članak 14.a koji glasi:« zamjenjuju se riječima

»Iza članka 14. Odluke o lokalnim porezima Grada Petrinje (»Narodne novine«, broj 125/19 i »Službeni vjesnik«, broj 89/19) dodaje se novi članak 14.a koji glasi:«

Članak 3.

Ova Odluka stupa na snagu osmoga dana od dana objave u »Narodnim novinama«, a objavit će se i u »Službenom vjesniku« Grada Petrinje.

Klasa: 410-01/21-01/03
 Urbroj: 2176/06-01-21-3

Petrinja, 6. rujna 2021.

SISAČKO-MOSLAVAČKA ŽUPANIJA
 GRAD PETRINJA
 GRADSKO VIJEĆE

Predsjednik
 Robert Polanščak, v. r.
### NN 102/2021 (22.9.2021.), Obavijest o izmjeni Specifikacije proizvoda »Goranski medun« – zaštićena oznaka izvornosti

MINISTARSTVO POLJOPRIVREDE

1829

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20, 127/20 Odluka USRH i 52/21, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »GORANSKI MEDUN« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 6. kolovoza 2021. godine izmijenjenu Specifikaciju proizvoda »Goranski medun« – zaštićena oznaka izvornosti, od podnositelja zahtjeva Udruga proizvođača meduna, Mlinari 5, 51 326 Vrbovsko.

2. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Goranski medun« – zaštićena oznaka izvornosti.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju proizvoda, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/124

Urbroj: 525-14/0882-21-7

Zagreb, 10. rujna 2021.

Ministrica poljoprivrede
 Marija Vučković, v. r.
### NN 103/2021 (24.9.2021.), Odluka o imenovanju općinske državne odvjetnice u Općinskom državnom odvjetništvu u Karlovcu

DRŽAVNOODVJETNIČKO VIJEĆE

1841

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018 i 126/19) na 51. sjednici održanoj 14. rujna 2021.,

odlučilo je

I. IRENA GOLUBIĆ RAJKOVIĆ, dosadašnja općinska državna odvjetnica u Općinskom državnom odvjetništvu u Karlovcu imenuje se za općinsku državnu odvjetnicu u Općinskom državnom odvjetništvu u Karlovcu na četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-8/21

Zagreb, 14. rujna 2021.

Predsjednik
 Državnoodvjetničkog vijeća
 Darko Klier, v. r.
### NN 103/2021 (24.9.2021.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

1840

ODLUKA

Državnoodvjetničko vijeće na temelju članka 41. u svezi sa člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Nine Ćurčić, na 51. sjednici održanoj 14. rujna 2021.,

odlučilo je

NINA ĆURČIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu s danom 15. rujna 2021.

Broj: DOVO-34/2021

Zagreb, 14. rujna 2021.

Predsjednik
 Državnoodvjetničkog vijeća
 Darko Klier, v. r.
### NN 103/2021 (24.9.2021.), Indeks potrošačkih cijena u kolovozu 2021.

Državni zavod za statistiku

1839

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2021.

Indeks potrošačkih cijena u kolovozu 2021. u odnosu na srpanj 2021. iznosi 100,2.

Klasa: 957-04/21-01/02

Urbroj: 555-01-04-06-01-21-18

Zagreb, 17. rujna 2021.

Glavna ravnateljica
 Lidija Brković, v. r.
### NN 104/2021 (27.9.2021.), Pravilnik o izmjeni Pravilnika o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa«

Ministarstvo poljoprivrede

1850

Na temelju članka 55. stavka 6. Zakona o morskom ribarstvu (»Narodne novine«, broj 62/17 i 14/19), ministrica poljoprivrede donosi

PRAVILNIK

O IZMJENI PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »RIBARSKE LUKE, ISKRCAJNA MJESTA, BURZE RIBA I ZAKLONIŠTA«

Članak 1.

U Pravilniku o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa« (»Narodne novine«, broj 3/18, 64/18, 38/19, 106/19 i 111/20), u članku 6. stavku 1. točki e) riječi: »osam mjeseci« zamjenjuju se riječima: »dvanaest mjeseci«.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/17-01/902

Urbroj: 525-13/0747-21-16

Zagreb, 15. rujna 2021.

Ministrica poljoprivrede
 Marija Vučković, v. r.
### NN 104/2021 (27.9.2021.), Pravilnik o dopunama Pravilnika o ograničavanju uporabe određenih opasnih tvari u električnoj i elektroničkoj opremi

Ministarstvo gospodarstva i održivog razvoja

1849

Na temelju članka 4. stavka 1. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 80/13, 14/14, i 32/19) te članka 38. stavka 3. Zakona o sustavu državne uprave (»Narodne novine«, broj 66/19) ministar gospodarstva i održivog razvoja, uz prethodnu suglasnost ministra zdravstva i ministra vanjskih i europskih poslova donosi

PRAVILNIK

O DOPUNAMA PRAVILNIKA O OGRANIČAVANJU UPORABE ODREĐENIH OPASNIH TVARI U ELEKTRIČNOJ I ELEKTRONIČKOJ OPREMI

Članak 1.

U Pravilniku o ograničavanju uporabe određenih opasnih tvari u električnoj i elektroničkoj opremi (»Narodne novine«, broj 20/20. i 87/20.) u članku 1. stavku 2. iza točke 62. dodaje se točka 63. koja glasi:

»63. Delegirana direktiva Komisije (EU) 2021/647 оd 15. siječnja 2021. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za određene spojeve olova i šesterovalentnog kroma u električnim i elektroničkim sklopovima za iniciranje eksploziva za civilnu (profesionalnu) uporabu (Tekst značajan za EGP) (SL L 133, 20. 4. 2021.).«

Članak 2.

(1) U Prilogu III. dodaje se točka 45. koja glasi:

|  |  |  |
| --- | --- | --- |
| »45. | olovov diazid, olovni stifnat, olovni dipikramat, narančasto olovo (olovni tetroksid), olovni dioksid u električnim i elektroničkim sklopovima za iniciranje eksploziva za civilnu (profesionalnu) uporabu i barijev kromat u pirotehničkim usporivačima s dugom zadrškom u električnim sklopovima za iniciranje eksploziva za civilnu (profesionalnu) uporabu | Primjenjuje se na kategoriju 11. i istječe 20. travnja 2026.« |

Članak 3.

Ovaj Pravilnik objavit će se u »Narodnim novinama«, a stupa na snagu 1. studenoga 2021.

Klasa: 011-01/21-01/11

Urbroj: 517-08-02-01-01-21-14

Zagreb, 15. rujna 2021.

Ministar
 dr. sc. Tomislav Ćorić, v. r.
### NN 104/2021 (27.9.2021.), Pravilnik o izmjeni Pravilnika o sljedivosti za plavoperajnu tunu i igluna

MINISTARSTVO POLJOPRIVREDE

1851

Na temelju članka 46. stavka 3. Zakona o morskom ribarstvu (»Narodne novine«, br. 62/2017, 130/2017 i 14/2019), a u vezi s člankom 4. stavkom 3. podstavkom 7. Zakona o hrani (»Narodne novine«, broj 81/2014, 14/2014, 30/2015, 115/2018) ministrica poljoprivrede donosi

PRAVILNIK

O IZMJENI PRAVILNIKA O SLJEDIVOSTI ZA PLAVOPERAJNU TUNU I IGLUNA

Članak 1.

U Pravilniku o sljedivosti za plavoperajnu tunu i igluna (»Narodne novine«, broj 82/2019 i 64/2020) u članku 13. stavku 2. riječ: »2021.« mijenja se i glasi: »2022.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/59

Urbroj: 525-13/0721-21-13

Zagreb, 21. rujna 2021.

Ministrica poljoprivrede
 Marija Vučković, v. r.
### NN 104/2021 (27.9.2021.), Odluka o prihvaćanju sredstava na osnovi opće alokacije posebnih prava vučenja Međunarodnoga monetarnog fonda

VLADA REPUBLIKE HRVATSKE

1847

Na temelju Zakona o prihvaćanju članstva Republike Hrvatske u Međunarodnom monetarnom fondu i drugim međunarodnim financijskim organizacijama na temelju sukcesije (»Narodne novine«, broj 89/92.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 23. rujna 2021. donijela

ODLUKU

O PRIHVAĆANJU SREDSTAVA NA OSNOVI OPĆE ALOKACIJE POSEBNIH PRAVA VUČENJA MEĐUNARODNOGA MONETARNOG FONDA

I.

Prihvaćaju se sredstva na osnovi opće alokacije posebnih prava vučenja Međunarodnog monetarnog fonda u iznosu od 687.595.635,00 posebnih prava vučenja, dodijeljena Republici Hrvatskoj na temelju Rezolucije Odbora guvernera Međunarodnoga monetarnog fonda o općoj alokaciji posebnih prava vučenja za Jedanaesto temeljno razdoblje (Rezolucija br. 76-1, od 2. kolovoza 2021.).

Sredstva primljena na osnovi opće alokacije čine dio međunarodnih pričuva Republike Hrvatske.

II.

Ovlašćuje se Hrvatska narodna banka da primi sredstva iz točke I. ove Odluke i provede sve radnje potrebne u svrhu izvršenja ove Odluke.

Sve financijske obveze koje proistječu iz primljenih sredstava opće alokacije idu na teret Republike Hrvatske.

Ovlašćuje se Ministarstvo financija da, s Hrvatskom narodnom bankom, uredi uvjete i način podmirivanja obveza iz stavka 2. ove točke.

III.

U svrhu izvršenja ove Odluke nije potrebno osigurati financijska sredstva na teret državnog proračuna Republike Hrvatske.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/320

Urbroj: 50301-05/16-21-3

Zagreb, 23. rujna 2021.

Predsjednik
 mr. sc. Andrej Plenković, v. r.
### NN 106/2021 (29.9.2021.), Izmjene i dopune Statuta Hrvatske javnobilježničke komore

Hrvatska javnobilježnička komora

1878

Na temelju članka 133. stavka 1. točka 1. Zakona o javnom bilježništvu (»Narodne novine« broj 78/93, 72/94, 162/98, 16/07, 75/09 i 120/16), Skupština Hrvatske javnobilježničke komore na sjednici održanoj 19. lipnja 2021. godine usvojila je

IZMJENE I DOPUNE STATUTA

HRVATSKE JAVNOBILJEŽNIČKE KOMORE

Članak 1.

U Statutu Hrvatske javnobilježničke komore (»Narodne novine« broj 64/14, 69/14, 33/15, 21/20) članak 9. mijenja se i glasi:

»1) Poziv za sjednicu skupštine upućuje se članovima skupštine najkasnije petnaest dana prije dana održavanja sjednice.

2) U pozivu za sjednicu skupštine treba naznačiti prijedlog dnevnog reda sjednice, mjesto njena održavanja i vrijeme početka rada.

3) Uz poziv za sjednicu skupštine članovima se dostavljaju svi materijali pripremljeni za skupštinu, ako Poslovnikom o radu skupštine nije drugačije određeno.

4) Iznimno, po odluci Upravnog odbora Sjednice Skupštine mogu biti održane elektroničkim putem, odnosno audio i/ili videokonferencijskim putem, ako za to postoje opravdani razlozi.

5) Odredbe Poslovnika o radu skupštine Hrvatske javnobilježničke komore se na odgovarajući način primjenjuju na skupštine održane sukladno prethodnom stavku ovog članka.

6) Kada se skupština održava elektroničkim putem, za odluke koje se donose tajnim glasovanjem moraju biti osigurane tehničke pretpostavke za nedvojbenu autentifikacija osobe glasača i za to da se glas ne može povezati s osobom glasača.«

Stupanje na snagu

Članak 2.

Ove izmjene i dopune Statuta Hrvatske javnobilježničke komore stupaju na snagu osmoga dana od dana objave u »Narodnim novinama«.

Broj: HJK-O-76/21

Zagreb, 20. rujna 2021.

Predsjednica
 Hrvatske javnobilježničke komore
 Zvijezdana Rauš-Klier, v. r.
### NN 106/2021 (29.9.2021.), Odluka o općinskim porezima Općine Civljane

Općina Civljane

1872

Na temelju članaka 20. i 42. stavka 1. Zakona o lokalnim porezima (»Narodne novine«, br. 115/16 i 101/17) i članka 31. Statuta Općine Civljane (»Službeni vjesnik Šibensko-kninske županije«, broj 3/21), Općinsko vijeće Općine Civljane, na svojoj 2. sjednici, od 15. rujna 2021. godine, donosi

ODLUKU

O OPĆINSKIM POREZIMA OPĆINE CIVLJANE

I. OPĆE ODREDBE

Članak 1.

Ovom Odlukom utvrđuju se vrste poreza koji pripadaju Općini Civljane, obveznici plaćanja poreza, porezna osnovica, stope i visina poreza, kao i način njihovog obračuna i plaćanja u skladu s Zakonom o lokalnim porezima.

II. VRSTE OPĆINSKIH POREZA

Članak 2.

Općinski porezi Općine Civljane su:

1. prirez porezu na dohodak,

2. porez na potrošnju,

3. porez na kuću za odmor.

1. Prirez porezu na dohodak

Članak 3.

Prirez porezu na dohodak plaća se po stopi od 5 %

Prirez poreza na dohodak prihod je proračuna Općine Civljane.

Poslove u vezi utvrđivanja i naplate prireza porezu na dohodak obavlja Porezna uprava.

2. Porez na potrošnju

Članak 4.

Porez na potrošnju plaća se po stopi od 3 %.

Porez na potrošnju prihod je proračuna općine Civljane.

Članak 5.

Obračunsko razdoblje poreza na potrošnju je od prvog do posljednjeg dana u mjesecu.

Poslove u vezi s utvrđivanjem i naplatom poreza na potrošnju obavlja Porezna uprava.

3. Porez na kuće za odmor

Članak 6.

Porez na kuće za odmor plaća se godišnje u iznosu od 10,00 kuna/m² korisne površine kuće za odmor.

Porez na kuće za odmor prihod je proračuna Općine Civljane.

Članak 7.

Poslove u vezi s utvrđivanjem i naplatom poreza na kuće za odmor obavlja Porezna uprava.

III. PROVEDBENE ODREDBE

Članak 8.

Općina Civljane poslove uređivanja, evidentiranja, nadzora, naplate i ovrhe radi naplate općinskih poreza propisanih ovom Odlukom, u cijelosti prenosi na Poreznu upravu.

Poreznoj upravi za obavljanje poslova iz stavka 1. ovog članka pripada naknada u iznosu 5 % od ukupno naplaćenih prihoda.

Članak 9.

Porezna uprava dužna je 15. u mjesecu, za prethodni mjesec, Općini Civljane dostavljati izvješća o utvrđenim i naplaćenim porezima.

Članak 10.

Ovlašćuje se nadležna organizacija platnog prometa zadužena za raspoređivanje javnih prihoda da naknadu Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

IV. PRELAZNE I ZAVRŠNE ODREDBE

Članak 11.

Kaznene i prekršajne odredbe te odredbe o zastari, obnovi postupka i žalbenom postupku propisane zakonom o porezu na dohodak i Zakonom o lokalnim porezima jednako se primjenjuju i za poreze propisane ovom odlukom.

Članak 12.

Danom stupanja na snagu ove Odluke prestaje važiti Odluka o općinskim porezima Općine Civljane, klasa: 410-01/19-01/05, urbroj: 2182/13-02/19-1 (»Službeni vjesnik Šibensko-kninske županije«, broj 16/19).

Članak 13.

Ova odluka stupa na snagu 1. siječnja 2022. godine te će se objaviti u »Službenom vjesniku Šibensko-kninske županije«, i u »Narodnim novinama«.

Klasa: 410-01/21-01/1
 Urbroj: 2182/13-01/21-1
 Civljane, 15. rujna 2021.

Predsjednica
 Smilja Kero, v. r.
### NN 106/2021 (29.9.2021.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1877

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz Nuštar 2 na križanju željezničke pruge M601 Vinkovci – Vukovar u km 5+153 i nerazvrstane ceste u Nuštru.

II.

Ova Odluka stupa na snagu danom donošenja.

Klasa: 341-04/21-01/08

Urbroj: 387-03-03-21-02

Zagreb, 23. rujna 2021.

Ravnatelj
 Želimir Delač, dipl. ing. el., v. r.
### NN 106/2021 (29.9.2021.), Odluka o imenovanju općinske državne odvjetnice u Općinskom državnom odvjetništvu u Sisku

Državnoodvjetničko vijeće

1869

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018 i 126/19) na 52. sjednici održanoj 21. rujna 2021.,

odlučilo je

I. LJERKA MARKUŠIĆ, dosadašnja općinska državna odvjetnica u Općinskom državnom odvjetništvu u Sisku, imenuje se za općinsku državnu odvjetnicu u Općinskom državnom odvjetništvu u Sisku na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-7/21

Zagreb, 21. rujna 2021.

Predsjednik
 Državnoodvjetničkog vijeća
 Darko Klier, v. r.
### NN 106/2021 (29.9.2021.), Odluka o gradskim porezima Grada Valpova

GRAD VALPOVO

1871

Gradsko vijeće Grada Valpova na 5. sjednici održanoj 20. rujna 2021. godine, na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. stavka 1. i članka 42. Zakona o lokalnim porezima (»Narodne novine« br. 115/16 i 101/17 – u daljnjem tekstu Zakon) i članka 16. Statuta Grada Valpova (»Sl. glasnik Grada Valpova« br. 08/01, 2/06, 4/09, 02/13, 7/13, 10/17 – pročišćeni tekst, 1/18, 3/19, 3/20 i 2/21) donijelo je:

ODLUKU

O GRADSKIM POREZIMA
 GRADA VALPOVA

I. OPĆE ODREDBE

Članak 1.

Ovom Odlukom utvrđuju se vrste lokalnih poreza, visina stope poreza te nadležno porezno tijelo za obračun i naplatu lokalnih poreza koji pripadaju Gradu Valpovu u skladu sa Zakonom o lokalnim porezima.

Članak 2.

Gradski porezi Grada Valpova su:

1. prirez porezu na dohodak

2. porez na potrošnju.

II. PRIREZ POREZU NA DOHODAK

Članak 3.

Prirez porezu na dohodak plaća se po stopi od 8 % (osam posto).

III. POREZ NA POTROŠNJU

Članak 4.

Porez na potrošnju plaća se po stopi od 3 % (tri posto).

Članak 5.

Poslove u svezi s utvrđivanjem i naplatom poreza na potrošnju obavlja Ministarstvo financija, nadležna Porezna uprava u skladu s poreznim i drugim propisima.

IV. PRIJELAZNE I ZAVRŠE ODREDBE

Članak 6.

Danom stupanja na snagu ove Odluke prestaje važiti Odluka o gradskim porezima Grada Valpova (»Sl. glasnik Grada Valpova« br. 06/17, 11/18 i 4/20).

Članak 7.

Ova Odluka o gradskim porezima Grada Valpova ima se objaviti u »Službenom glasniku Grada Valpova« i »Narodnim novinama«, a stupa na snagu 1. siječnja 2022., osim članka 3. koji stupa na snagu prvoga dana u mjesecu koji slijedi mjesecu objave ove Odluke u »Narodnim novinama«.

Klasa: 410-01/21-01/0003

Urbroj: 2185/1-1-21-2
 Valpovo, 20. rujna 2021.

GRADSKO VIJEĆE GRADA VALPOVA

Predsjednik
 Gradskog vijeća
 Igor Uranjek, v. r.
### NN 106/2021 (29.9.2021.), Odluka o ukidanju Odluke o privremenom ograničenju raspodjela

Hrvatska narodna banka

1870

Na temelju članka 144.a stavka 1. točke 6. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.), članka 4. stavka 1. točke 11., članka 43. stavka 2. točke 6. te članka 77.a Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) i članka 4. stavka 1. Odluke o privremenom ograničenju raspodjela (»Narodne novine«, br. 4/2021.) guverner Hrvatske narodne banke donosi

ODLUKU

O UKIDANJU ODLUKE O PRIVREMENOM OGRANIČENJU RASPODJELA

Predmet Odluke

Članak 1.

Ovom Odlukom ukida se Odluka o privremenom ograničenju raspodjela od 14. siječnja 2021. (»Narodne novine«, br. 4/2021.).

Stupanje na snagu

Članak 2.

Ova Odluka stupa na snagu 1. listopada 2021.

O. br. 239-091/09-21/BV

Zagreb, 27. rujna 2021.

Guverner
 Hrvatske narodne banke
 Boris Vujčić, v. r.
### NN 106/2021 (29.9.2021.), Odluka o dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

1875

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21. i 62/21.) Upravno vijeće Hrvatskog zavoda za zdravstveno osiguranje na 35. sjednici održanoj 23. rujna 2021. godine donijelo je

ODLUKU

O DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 71/21., 87/21. i 93/21. – ispravak) u tablici 1. iz članka 1. stavka 2. dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01EF01 164 | palbociklib | Ibrance | tbl. film obl. 21x75 mg |
| L01EF01 165 | palbociklib | Ibrance | tbl. film obl. 21x100 mg |
| L01EF01 166 | palbociklib | Ibrance | tbl. film obl. 21x125 mg |
| L01XC03 086 | trastuzumab | Zercepac | boč. 1x420 mg |
| R07AX02 171 | ivakaftor | Kalydeco | film. obl. tbl., 28x150 mg |
| R07AX30 171 | lumakaftor + ivakaftor | Orkambi | granule 56x(100 mg+125 mg) |
| R07AX30 172 | lumakaftor + ivakaftor | Orkambi | granule 56x(150 mg+188 mg) |
| R07AX30 173 | lumakaftor + ivakaftor | Orkambi | film. obl. tbl., 112x(100 mg+125 mg) |
| R07AX30 174 | lumakaftor + ivakaftor | Orkambi | film. obl. tbl., 112x(200 mg+125 mg) |
| R07AX32 171 | ivakaftor + tezakaftor + eleksakaftor | Kaftrio | film. obl. tbl., 56 x (75 mg+ 50 mg+ 100 mg) |

«.

Članak 2.

Ova Odluka objavljuje se u »Narodnim novinama«, a stupa na snagu 15. listopada 2021. godine.

Klasa: 025-04/21-01/209
 Urbroj: 338-01-01-21-01
 Zagreb, 23. rujna 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 106/2021 (29.9.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

1867

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. rujna 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21 i 100/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 15. listopada 2021.«.

II.

Ova Odluka objavit će se u »Narodnim novinama«, a stupa na snagu 30. rujna 2021.

Klasa: 810-06/20-01/7

Urbroj: 511-01-300-21-436

Zagreb, 29. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2021 (29.9.2021.), Odluka o izmjenama Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1868

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. rujna 2021., donosi

ODLUKU

O IZMJENAMA ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 84/21, 85/21 – ispravak, 90/21, 95/21 i 100/21) u točki III. stavku 1. podstavcima 2., 3. i 5. riječi: »270 dana« zamjenjuju se riječima: »365 dana«.

II.

U točki V. stavku 3. podstavcima 2., 3. i 4. riječi: »270 dana« zamjenjuju se riječima: »365 dana«.

III.

U točki VI. riječi: »devet mjeseci« zamjenjuju se riječima: »12 mjeseci«.

IV.

Točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 15. listopada 2021.«.

V.

Ova Odluka objavit će se u »Narodnim novinama«, a stupa na snagu 30. rujna 2021.

Klasa: 810-06/20-01/7
 Urbroj: 511-01-300-21-437
 Zagreb, 29. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2021 (29.9.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

1865

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 29. rujna 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21 i 100/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 15. listopada 2021.«.

II.

Ova Odluka objavit će se u »Narodnim novinama«, a stupa na snagu 30. rujna 2021.

Klasa: 810-06/20-01/7

Urbroj: 511-01-300-21-434

Zagreb, 29. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2021 (29.9.2021.), Odluka o izmjeni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

1866

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. rujna 2021., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21 i 100/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 15. listopada 2021.«.

II.

Ova Odluka objavit će se u »Narodnim novinama«, a stupa na snagu 30. rujna 2021.

Klasa: 810-06/20-01/7
 Urbroj: 511-01-300-21-435
 Zagreb, 29. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 106/2021 (29.9.2021.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

Stožer civilne zaštite Republike Hrvatske

1864

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08,116/08, 76/09, 114/11, 68/13, 30/14, 32/19, 98/19 i 32/20), Stožer civilne zaštite Republike Hrvatske, 29. rujna 2021., donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine« broj 95/21 i 100/21) točka XIII. mijenja se i glasi:

»Nužne epidemiološke mjere iz ove Odluke određuju se u trajanju do 15. listopada 2021.«.

II.

Ova Odluka objavit će se u »Narodnim novinama«, a stupa na snagu 30. rujna 2021.

Klasa: 810-06/20-01/7
 Urbroj: 511-01-300-21-433
 Zagreb, 29. rujna 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 107/2021 (1.10.2021.), Odluka o izmjenama Odluke o isplati jednokratnog novčanog primanja korisnicima mirovine radi ublažavanja posljedica uzrokovanih epidemijom bolesti COVID-19

VLADA REPUBLIKE HRVATSKE

1884

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 30. rujna 2021. donijela

ODLUKU

O IZMJENAMA ODLUKE O ISPLATI JEDNOKRATNOG NOVČANOG PRIMANJA KORISNICIMA MIROVINE RADI UBLAŽAVANJA POSLJEDICA UZROKOVANIH EPIDEMIJOM BOLESTI COVID-19

I.

U Odluci o isplati jednokratnog novčanog primanja korisnicima mirovine radi ublažavanja posljedica uzrokovanih epidemijom bolesti COVID-19 (»Narodne novine«, broj 39/21.), u točki III. stavku 2. riječi: »30. lipnja« zamjenjuju se riječima: »30. studenoga«.

II.

U točki V. stavku 2. riječ: »srpnju« zamjenjuje se riječju: »prosincu«.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/21-04/345

Urbroj: 50301-05/31-21-1

Zagreb, 30. rujna 2021.

Predsjednik
 mr. sc. Andrej Plenković, v. r.
### NN 107/2021 (1.10.2021.), Zaključak o postupanju radi ublažavanja posljedica poremećaja cijena građevinskog materijala i proizvoda

VLADA REPUBLIKE HRVATSKE

1885

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 30. rujna 2021. donijela

ZAKLJUČAK

1. U cilju ublažavanja posljedica globalnog poremećaja na tržištima građevinskih materijala i proizvoda od 1. listopada 2020., pozivaju se naručitelji koji imaju ugovore sklopljene u postupcima javne nabave da zajedno s ugovarateljima pristupe analizi ugovorenih jediničnih cijena građevinskih materijala i proizvoda za neizvršene ugovore o javnoj nabavi, kako bi utvrdili one stavke na koje je promjena cijena utjecala više od 10 %.

2. Pozivaju se naručitelji koji imaju ugovore sklopljene u postupcima javne nabave na izmjene ugovora temeljem članka 317. Zakona o javnoj nabavi (»Narodne novine«, broj 120/16.) u mjeri u kojoj su one opravdane za ublažavanje posljedica aktualne situacije i utvrđene analizom iz točke 1. ovoga Zaključka, uz osiguranje revizijskog traga kojim se opravdava tražena izmjena.

3. Upućuju se naručitelji da izmjene iz točke 2. ovoga Zaključka utvrde isključivo za vrijeme dok traje potreba ublažavanja posljedica situacije iz točke 1. ovoga Zaključka.

4. Odredbe ovoga Zaključka na odgovarajući način primjenjuju se i na izmjene okvirnih sporazuma sklopljenih u postupcima javne nabave.

5. Pozivaju se naručitelji da, uvažavajući aktualnu situaciju iz točke 1. ovoga Zaključka u dokumentaciji o nabavi, za postupke javne nabave koji su u tijeku i koji će tek biti pokrenuti, za svaki konkretan slučaj nabave utvrde mogućnost određivanja promjenjive cijene ponude te način i uvjete njene izmjene tijekom izvršenja ugovora sukladno članku 315. Zakona o javnoj nabavi (»Narodne novine«, broj 120/16.), kako bi umanjili ili uklonili potencijalne rizike.

6. Ovaj Zaključak objavit će se u »Narodnim novinama«.

Klasa: 022-03/21-07/384
 Urbroj: 50301-05/14-21-2
 Zagreb, 30. rujna 2021.

Predsjednik
 mr. sc. Andrej Plenković, v. r.
### NN 107/2021 (1.10.2021.), Odluka o davanju suglasnosti na Izmjene Statuta Hrvatskog zavoda za zdravstveno osiguranje

VLADA REPUBLIKE HRVATSKE

1883

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 103. stavka 2. Zakona o obveznom zdravstvenom osiguranju (»Narodne novine«, br. 80/13., 137/13. i 98/19.), Vlada Republike Hrvatske je na sjednici održanoj 30. rujna 2021. donijela

ODLUKU

O DAVANJU SUGLASNOSTI NA IZMJENE STATUTA HRVATSKOG ZAVODA ZA ZDRAVSTVENO OSIGURANJE

I.

Daje se suglasnost na Izmjene Statuta Hrvatskog zavoda za zdravstveno osiguranje, koje je Upravno vijeće Hrvatskog zavoda za zdravstveno osiguranje donijelo na sjednici održanoj 16. lipnja 2021.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/327

Urbroj: 50301-04/12-21-2

Zagreb, 30. rujna 2021.

Predsjednik
 mr. sc. Andrej Plenković, v. r.
### NN 108/2021 (6.10.2021.), Odluka o katastarskoj izmjeri na području Nacionalnog parka Brijuni (NP Brijuni)

DRŽAVNA GEODETSKA UPRAVA

1894

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/2018) Državna geodetska uprava donosi

ODLUKU

O KATASTARSKOJ IZMJERI NA PODRUČJU NACIONALNOG PARKA BRIJUNI (NP BRIJUNI)

I.

Na području Nacionalnog parka Brijuni (NP Brijuni) provest će se katastarska izmjera u svrhu izrade katastra nekretnina i obnove zemljišne knjige. Katastarska izmjera će se provesti za katastarsku općinu Brioni na području Grada Pule.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere te izrade elaborata katastarske izmjere za potrebe osnivanja katastra nekretnina obavit će tvrtke Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb.

III.

U obavljanju poslova katastra nekretnina službenici Državne geodetske uprave i zaposlenici tvrtki, Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu, na području na kojem se provodi katastarska izmjera, dužni su do 1. prosinca 2021. godine vidljivim trajnim oznakama, i na svoj trošak, označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu pisanim putem će se pozvati na obilježavanje granica zemljišta.

VI.

Državna geodetska uprava, Područni ured za katastar Pula i tvrtke, Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb, osigurat će stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskim izmjerama izrađuju se elaborati katastarske izmjere.

VIII.

Pregledan i potvrđen elaborat katastarske izmjere izlagat će se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu danom objave u »Narodnim novinama«.

Klasa: 931-04/21-04/05

Urbroj: 541-04-01-01/1-21-58

Zagreb, 23. rujna 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 108/2021 (6.10.2021.), Odluka o katastarskoj izmjeri na području Nacionalnog parka Risnjak (NP Risnjak)

DRŽAVNA GEODETSKA UPRAVA

1893

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/2018) Državna geodetska uprava donosi

ODLUKU

O KATASTARSKOJ IZMJERI NA PODRUČJU NACIONALNOG PARKA RISNJAK (NP RISNJAK)

I.

Na području Nacionalnog parka Risnjak (NP Risnjak) provest će se katastarska izmjera u svrhu izrade katastra nekretnina i obnove zemljišne knjige. Katastarska izmjera će se provesti za:

– dijelove katastarskih općina Gerovo i Hrib na području Grada Čabra,

– dio katastarske općine Dražice na području Općine Jelenje,

– dijelove katastarskih općina Podhum i Cernik – Čavle na području Općine Čavle,

– dio katastarske općine Kukljanovo na području Grada Bakra,

– dio katastarske općine Mrzla Vodica na području Općine Lokve,

– dijelove katastarskih općina Crni Lug, Razloge i Turke na području Grada Delnica.

II.

Katastarsku izmjeru provodi Državna geodetska uprava, a stručne geodetske poslove u okviru usluga provođenja katastarske izmjere te izrade elaborata katastarske izmjere za potrebe osnivanja katastra nekretnina obavit će tvrtke Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb.

III.

U obavljanju poslova katastra nekretnina službenici Državne geodetske uprave i zaposlenici tvrtki, Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenja zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu, na području na kojem se provodi katastarska izmjera, dužni su do 1. prosinca 2021. godine vidljivim trajnim oznakama, i na svoj trošak, označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara).

V.

Nositelje prava na zemljištu će se pisanim putem pozvati na obilježavanje granica zemljišta.

VI.

Državna geodetska uprava, Područni ured za katastar Rijeka i tvrtke, Geodetski zavod d.d. Split, Geodetski zavod Rijeka d.o.o., Zavod za fotogrametriju d.d. i Geoprojekt d.o.o. Zagreb, će osigurati stručnu pomoć u obilježavanju granica zemljišta osobama iz točke IV. ove Odluke.

VII.

Na temelju podataka prikupljenih i obrađenih u katastarskim izmjerama izrađuju se elaborati katastarske izmjere.

VIII.

Pregledan i potvrđen elaborat katastarske izmjere izlagat će se na javni uvid koji se provodi istodobno i povezano s obnovom zemljišne knjige.

IX.

Ova Odluka stupa na snagu danom objave u »Narodnim novinama«.

Klasa: 931-04/21-04/05

Urbroj: 541-04-01-01/1-21-57

Zagreb, 23. rujna 2021.

Glavni ravnatelj
 dr. sc. Damir Šantek, dipl. ing. geod., v. r.